kardosdrur/scandi-wiki huggingface dataset:
Herman Konstadts murstenshus

Herman Konstadts murstenshus (polsk Kamienica Hermana Konstadta) ligger ved Piotrkowska-gaden 53 i Łódź, lige ved siden af Poznańskiernes murstenshus. Det regnes for at være en af gadens smukkeste bygninger.

Murstenshuset blev rejst i 1885 til Herman Konstadt, en af de største jødiske forretningsmænd og filantroper i Łódź, efter tegninger af Julius Jung. Bygningen fik en eklektisk facade med motiver inspireret af fransk neorenæssance. 

Karakteristiske træk ved bygningen er det høje mansardtag med sin balustrade og risalitten som kranses af en høj zinkhjelm og som hviler på to atlantfigurer. Bygningen kaldes af den grund også i folkemunde "Huset under atlantene" ("Dom pod atlasami").

Konstadts murstenshus, Herman
Teodor Steigerts murstenshus

Teodor Steigerts murstenshus (polsk Kamienica Teodora Steigerta) ligger ved Piotrkowska-gaden 90 i Łódź. 

Murstenshuset blev bygget i årene 1895-1896 efter tegninger af Franciszek Chełmiński. Bygningsdatoen blev indkomponeret i bygningens dekorative port. 

Bygningens neobarokke facade er udsmykket med et uregelmæssigt udformet ornament. På første og anden etage findes et karnap som hviler på to søjler inspireret af jonisk og korintisk søjleorden. Søjlerne støttes op med skulpturer af dragehoveder og kvindetorsoer. 

Teodor Steigerts murstenshus er en af få bygninger ved Piotrkowska-gaden, hvis stueetage (den såkaldte "handelsetage") er bevaret i sin oprindelige form indvendigt.

Bygninger, konstruktioner og anlæg i Łódź
Ludwik Geyers aktieselskabs tidligere sæde

Ludwik Geyers aktieselskabs tidligere sæde (polsk Dom Towarzystwa Akcyjnego Ludwika Geyera) er en bygning, der ligger ved Piotrkowska-gaden 74 i Łódź. 

Bygningen har form som bogstavet "L". Elevationens elegante og rige udsmykning er udformet i moden italiensk renæssance. Hjørnetårnet har kariatidmotiver og dækkes af en kuppel. Taget har en balustrade, og under gesimsen findes en guirlandefrise. Bygningens første etage har to balkoner.

Historie 
Ludwik Geyer købte grunden på hjørnet af Piotrkowska-gaden og Meyers passage (i dag Stanisław Moniuszkos gade) fra Ludwik Meyer, og byggede i årene 1882-1886 et neobarokt palads efter tegninger af Hilary Majewski. Bygningen husede Ludwik Geyers aktieselskab. I stueetagen lå desuden den berømte restaurant, ejet af Andrzej Stępkowski. Mod slutningen af 1800-tallet åbnede Bank Handlowy ("Handelsbanken", i dag Citibank Handlowy) fra Warszawa sin filial her.

Geyers aktieselskabs tidligere sæde, Ludwik
Skoenes Hus

Skoenes hus (polsk Dom Buta) ligger i Łódź i Polen på hjørnet af Piotrkowska-gaden 98 og Julian Tuwims gade. Bygningen husede oprindelig Emil Schmechels tøjmagasin, som i begyndelsen af 1900-tallet rejste fra Zgierz til Łódź for at åbne sin forretning der.

Bygningen, som har et modernistisk præg, blev udbygget i 1906 og senere i 1911. På hjørnetårnet står indskriften "1892" som henviser til datoen for grundlæggelsen af Schmechels firma. Efter 2. verdenskrig havde den elegante skobutik "Skoenes hus" sine lokaler her, og navnet bruges stadig i dag. 

I 1990 blev bygningen stærkt skadet i en stor brand. Renoveringen begyndte sidste halvdel af 90'erne. Bygningen fik da et helt nyt indre, og fik desuden påbygget nye etager dækket af en moderne glaskonstruktion, i harmoni med den gamle bebyggelse. 

Skoenes hus står lige ved siden af Siemens' tidligere kontorhus i Łódź.

Bygninger, konstruktioner og anlæg i Łódź
Huset under Gutenberg

Huset under Gutenberg (polsk Dom pod Gutenbergiem) ligger ved Piotrkowska-gaden 86 i Łódź, og regnes for at være en af gadens mest effektfulde bygninger.

I 1893 købte trykkeren og grundlæggeren af Łódź’ første avis Jan Petersilge en grund med allerede eksisterende bygninger, hvor han bestemte sig for at bygge et fronthus. Murstenshuset blev bygget i 1896 efter tegninger af arkitekterne Kazimierz Sokołowski og Francziszek Chełmiński. 

Bygningen bærer præg af flere historiske stile – fra gotisk til manieristisk arkitektur – og er et godt eksempel på eklekticisme. Elevationen er rigt ornamenteret med blade, blomster, vingede skikkelser, maskaroner, latinske indskrifter og en ugle. I bygningens midterdel er der en statue af Johann Gutenberg, og mellem vinduerne findes medaljoner med portrætter af andre kendte personligheder tilknyttet bogtrykkerkunsten: Albrecht Dürer, Johann Fust, Peter Schöffer, Alois Senefelder, Johann Breitkopf, Charles Stanhope og Louis Daguerre.

I stueetagen ligger "Światowid", som er en af byens mere genkendelige boghandlere.

Bygninger, konstruktioner og anlæg i Łódź
Siemens' tidligere kontorhus i Łódź

Siemens' tidligere kontorhus i Łódź (polsk Dawny biurowiec Siemensa) ligger ved Piotrkowska-gaden 96. Den monumentale bygning har neobarokkform med klassicistiske elementer. 

Kontorhuset blev sandsynligvis tegnet i Tyskland, noget som genspejles af byggematerialet og det faktum, at det blev rejst under 1. verdenskrig, da Łódź var besat af Preussen. Bygningen husede Siemenskoncernens hovedfilial i byen. 

Efter 2. verdenskrig blev bygningen brugt af aviserne Karuzela, Dziennik Łódzki og Express Ilustrowanys redaktioner. I stueetagen holdt Klub Dziennikarza til (Journalistklubben).

Bygninger, konstruktioner og anlæg i Łódź
Szaja Goldblums murstenshus

Szaja Goldblums murstenshus (polsk Kamienica Szai Goldbluma) ligger ved Piotrkowska-gaden 99 i Łódź.

Bygningen blev rejst i 1898 efter tegninger af Gustaw Landau-Gutenteger. Den har fire etager og nygotisk elevation. 

Murstenshusets asymmetriske komposition er karakteristisk for bygninger fra epoken. Den har mansardtag, og under dette en gesims med en arkadefrise. På facadens højre side findes et karnap som dækkes af en halvkuppel med et lille tårn. I stueetagen findes også store udstillingsvinduer.

Bygninger, konstruktioner og anlæg i Łódź
"Krusche i Ender" murstenshus

"Krusche i Ender" murstenshus (polsk Kamienica firmy ”Krusche i Ender“) ligger ved Piotrkowska-gaden 143 i Łódź. 

Murstenshuset blev bygget til det største firma i Pabianice – Krusche i Ender – i 1898 efter tegninger af Dawid Lande. Den fem etager høje bygning var oprindeligt i tre etager. Påbygningen fandt sted i årene 1923-1924. 

Bygningens facade præges af manieristiske og nygotiske former. I 1899 blev den pyntet udvendigt med vægmalerier, noget som er ret usædvanligt for arkitekturen i Łódź. Malerierne forestiller solsikker, egeblade og dyr. Over hovedindgangen findes også fantasifulde drager. Bygningen har desuden et tre etager højt karnap.

Bygninger, konstruktioner og anlæg i Łódź
Maksymilian Goldfeders palæ

Maksymilian Goldfeders palæ (polsk Pałac Maksymiliana Goldfedera) ligger ved Piotrkowska-gaden 77 i Łódź. Det blev bygget i italiensk renæssance i årene 1889-1892 efter tegninger af byarkitekten Hilary Majewski, i et af byens mest repræsentative strøg. 

Det to etager høje palæ og dets tilbygning husede oprindeligt et bankhus i stueetagen og privatlejligheder i første. Efter Goldfeders død i 1923 gik firmaet til grunde, og bygningen blev i 1930 købt op af et sporvejsselskab. I dag har flere institutioner sine sæder her, blandt andet den kendte studentklub "Siódemki".

Bygninger, konstruktioner og anlæg i Łódź
Juliusz Heinzels palæ

Juliusz Heinzels palæ (polsk Pałac Juliusza Heinzla) ligger i Piotrkowska-gaden 104 i Łódź.

Paladset blev bygget som Juliusz Heinzels første residens i årene 1880-1882 efter tegninger af Hilary Majewski, med Otto Gehlig, Juliusz Heinzels fremtidige svigersøn som bygmester. Paladset lå på samme grund som fabrikantens uldfabrik ved Dzikagaden (i dag Henryk Sienkiewicz’ gade). 

Palæet, som er en af de mest monumentale bygninger i Piotrkowska-gaden, er et godt eksempel på eklekticisme og præges i høj grad af berlinsk renæssance. 

Hovedbygningen har tre etager med en rigt udsmykket facade. På toppen findes skulpturer af tre skikkelser, som er allegorier til handel, frihed og industri. I første etage findes desuden karnapper med balkoner. De to sidefløje har to etager og var oprindeligt adskilt fra hovedbygningen med pavilloner og gitre.

I dag huser palæet Urząd Wojewódzki (voivodskabsstyret) og Urząd Miasta Łodzi (bystyret). Byens fanfare (Prząśniczka af Stanisław Moniuszko) spilles hver dag fra en af balkonerne.

Bygninger, konstruktioner og anlæg i Łódź
Juliusz Kindermanns palæ

Juliusz Kindermanns palæ (polsk Pałac Juliusza Kindermanna) ligger ved Piotrkowska-gaden 137 i Łódź. 

Palæet blev rejst i italiensk renæssance i 1907 til forretningsmanden Juliusz Kindermann efter tegninger af Karl Seidl fra Wien. Det skulle oprindeligt have to tilbygninger, men der blev kun rejst en frontbygning og en tilbygning. Palæet var en af få residenser, som lå langt væk fra ejerens fabrikbebyggelse. 

Bygningen bærer præg af florentinsk, romersk og venetiansk renæssance. Facaden set fra Piotrkowska-gaden består af seks vindusrækker, og vinduernes overstykker har en fladtrykket bueform. Hele opstalten krones af en kordongesims, og under denne findes en smuk mosaikfrise fra 1909 med allegoriske billeder som forestiller handel og industri. Mosaikken blev udført i Antonio Salviattis venetianske værksted, efter tegninger af Hans Schram. I den asymmetrisk placerede karnap findes et palladiansk vindue. I trappeopgangen er et smukt glasmaleri bevaret.

I 1910 blev et orangeri rejst på bagsiden af palægrunden efter tegninger af Lew Lubotynowicz, og udbygget i 1937 efter Juliusz Kindermanns død. I årene 1940-1941 blev stueetagen bygget om indvendigt, og karnappen på den vestlige facade fjernet. I 1967 blev porten bygget om til en arkade. 

I dag huser paladset Klub Nauczyciela ("Lærerklubben"). Ved siden af ligger Józewskis passage, der hvor palæets nordlige tilbygning oprindeligt skulle rejses.

Bygninger, konstruktioner og anlæg i Łódź
Karol Haertigs palæ

Karol Haertigs palæ (polsk Pałac Karola Haertiga) ligger ved Piotrkowska-gaden 236 i Łódź. 

Palæet blev rejst i årene 1895-1896 til forretningsmanden Karol Haertig efter tegninger af Franciszek Chełmiński. Det bestod af en frontdel med kvadratformet grundplan og en rigt udsmykket eklektisk facade samt en tilbygning. Karnappen over porten hvilede på karyatideskikkelser. Stueetagen husede Haertig forretningsbureau, mens etagen over bestod af representative lejligheder.

Efter 2. verdenskrig husede bygningen i mange år Polski Czerwony Krzyż ("Polsk Røde Kors"). I begyndelsen af det 21. århundrede blev bygningen overtaget af Towarzystwo Ubezpieczeń i Reasekuracji Warta ("Forsikrings- og Reassuranseselskabet Warta"). Paladset blev da totalrestaureret både ind- og udvendigt, samtidig blev en moderne bygning rejst på pladsen ved siden af. Renovationsarbejdet varede i halvandet år og stod færdigt i 2005. Arbejdet blev værdsat gennem en række arkitekturkonkurrencepriser.

Bygninger, konstruktioner og anlæg i Łódź
Robert Schweikerts palæ

Robert Schweikerts palæ (polsk Pałac Roberta Schweikerta) ligger ved Piotrkowska-gaden 262 i Łódź. 

Palæet blev rejst i 1910 efter tegninger af Romuald Miller til Robert Schweikert, en tysk fabrikant, og hans kone Emma. 

Det middelstore palads har en representativ gårdsplads som begrænses af støbejernsstakit samt et vogterhus, stald og vognskur på begge sider af grunden. Bygningen har to etager og mansardtag. Frontelevationen prydes af en portikus. Bag paladset findes en have med en effektfuld træbestand, dam, et lysthus, terrasser samt antikke vaser og skulpturer. I palæinteriøret, som er bevaret i sin oprindelige form, findes smukke glasmalerier.

Under 2. verdenskrig husede bygningen en tysk bank, og efter krigen gik den over til henholdsvis Det polske arbejderparti, Den polske spejderbevægelse og Den polske socialistiske ungdomsorganisation. I 1991 blev den overgivet til Universitetet i Łódź, og husede centret for europæiske studier. Fra 1993 huser bygningen Det europæiske institut.

Bygninger, konstruktioner og anlæg i Łódź
Familien Scheiblers palæ

Familien Scheiblers palæ (polsk Pałac Scheiblerów) ligger ved Piotrkowska-gaden 266/268 i Łódź og er den vestligst beliggende palæresidens i Księży Młyn.

Bygningen blev rejst som et klassisistisk murstenshus i 1844 af fabrikanten Karol Gebhardt efter tegninger af Ludwik Bethier og Stanisław Bieliński. Den blev regnet som den smukkeste bygning ved Piotrkowska-gaden i 1840'erne. I 1852 blev den købt af trykkeren Leonard Fessler, og omkring 1880 solgt til Karol Scheibler. Scheiblers nye residens' beliggenhed havde to fordele: den lukkede hele fabrikantens område fra vestsiden, samtidig med at den stod ved byens hovedgade.

Efter Karol Scheiblers død blev bygningen ombygget i neorenæssance i 1891 efter tegninger af Hilary Majewski, og fik da paladskarakter. Paladset fik eklektiske form efter to ombygninger i 1894 og 1897 efter tegninger af Franciszek Chełmiński. Det blev da forstørret i nordlig og sydlig retning, og fik et hjørnetårn dækket af en hjelm.

Efter flere adapteringer er kun lidt af det oprindelige, rigt udsmykkede indre bevaret. Palæet huser i dag Det tekniske universitets fakultet for organisering og forvaltning.

Referencer 

Bygninger, konstruktioner og anlæg i Łódź
Etableret i 1882
Familien Steinerts palæ

Familien Steinerts palæ (polsk Pałac Steinertów) ligger ved Piotrkowska-gaden 272 i Łódź.

Paladset blev bygget til brødrene Emil og Karl Steinert i årene 1909-1911 efter tegninger af den berlinske arkitekt Alfred Balcke i tysk nationalstil ("Deutsche Renaissance"), hvilket skulle understrege familien Steinerts nationalitet.

Paladset var tiltænkt to familier, noget som genspejles i den symmetriske facad og de to porte. Det består ligeledes af to selvstændige treetages bygninger, og gårdspladsen deles på samme måde i to af en mur. 

Den symmetriske facade er udsmykket med mange forskellige detaljer. Paladset har to etager høje karnapper på begge sider af frontelevationen og over disse tredelte vinduer. Mellem vinduene findes en dekorativ kartouche med indskribtionen SALUS INTRANDIBUS og byggningsdatoen. Bygningen har mansardtag.

Ved siden af palæet står familien Steinerts hus. Den beskedne bygning udgør en stærk kontrast til palæet.

Bygninger, konstruktioner og anlæg i Łódź
St. Matteus kirke i Łódź

Den evangelisk-augsburgske St. Matteus kirke (polsk Kościół p. w. św. Mateusza) ligger på Piotrkowska-gaden 283 i Łódź. Takket være en udmærket akustik holdes mange koncerter i kirken. I mange år gæstespillede Filharmonia Łódzka her.

Historie 
Kirken blev bygget efter initiativ af St. Jansognets pastor Wilhelm Piotr Angerstein. Arkitekterne var Johannes Wende og Franz Schwechten fra Berlin. Grundstenen blev lagt 8. oktober 1909. I begyndelsen blev kun St. Matteus-kapellet bygget, efter at byggeriet af selve kirken blev standset af 1. verdenskrig. Den stod først færdig længe efter krigen og blev åbnet 1. november 1928.

Form 
Kirken er nyromansk, og den har grundplan som et græsk kors. Den indvendige kuppel har en diameter på 26 meter. Inde i kirken findes mange lysekroner og lampetter. Den største har en diameter på 4 meter og består af 240 lyspunkter. Flere af inventarelementerne er opført i hvidt marmor. Inde i kirken findes også et orgel bygget i 1928 af firmaet Rieger fra Jägerndorf. Det har 60 stemmer og er et af de mest værdifulde koncertinstrumenter i byen. Glasmalerierne blev udført af Adolph Seiler fra Wrocław. Det 80 meter høje tårn har en kvadratisk grundplan og ender i en ottekant på toppen.

Bygninger, konstruktioner og anlæg i Łódź
Kirker i Polen
St. Georg kirke i Łódź

St. Georg kirke (polsk Kościół p. w. św. Jerzego) ligger ved Jerzys gade 9 i Łódź, i nærheden af Den gamle kirkegård. Den blev oprindeligt bygget som St. Aleksej ortodokse kirke i årene 1895-1896, efter tegninger af Franciszek Chełmiński ved Jekaterynburskagaden (i dag Jerzys gade). 

Kirken har et noget usædvanligt bredt og højt skib. Det viser sig nemlig, at den også ble brugt til hesteridning. I mellemkrigstiden blev den ombygget til en katolsk garnisonskirke og mistede da sin karakteristiske løgformede kuppel.

Bygninger, konstruktioner og anlæg i Łódź
Kirker i Polen
Fuerzas Armadas de Liberación Nacional (Venezuela)

Fuerzas Armadas de Liberación Nacional (FALN) (dansk: Væbnede styrker for national befrielse), var en venezuelansk guerilla-gruppe, som blev dannet i 1962, som modstand mod den demokratisk valgte regering ledet af Rómulo Betancourt.

Gruppen var engageret i byguerilla-aktiviteter, som inkluderede sabotage af udenlandske interesser, blandt andet bombe-attentaterne på henholdsvis det amerikanske varehus Sears Roebuck og den amerikanske ambassade i Caracas.

FALNs guerilla-aktiviteterne var ikke populære i befolkningen, hvilket de klart tilkendegjorde ved det følgende valg i 1963.

Se også 
 Fuerzas Armadas de Liberación Nacional (Puerto Rico)

Ekstern henvisning 
 The Triumph of Democracy via U.S. Library of Congress Country Studies/Area Handbook Series sponsored by the U.S. Department of the Army between 1986 and 1998 .

Terrorgrupper
Helligkorskirken i Łódź

Helligkorskirken (polsk Kościół p. w. Podwyższenia Krzyża Świętego) ligger på hjørnet af Henryk Sienkiewicz’ og Julian Tuwims gade i Łódź. Den var byens anden katolske kirke og blev rejst i årene 1860-1888 efter tegninger af Franciczek Tournelle. 

Kirken er treskibet med grundplan som et kors. Den er bygget i romansk og neorenæssancestil. Kirkebygningen består af facadetårnet (finansieret af Juliusz Heinzel), to kapeller, våbenhuse på vest- og østsiden samt sakristiet bag hovedalteret. I alt findes seks altre i kirken. 

Under 2. verdenskrig blev kirken udelukkende brugt af tyske katolikker, og undgik derfor alvorligere skader.

Bygninger, konstruktioner og anlæg i Łódź
Kirker i Polen
Jesu hellige hjertes kirke i Łódź

Jesu hellige hjertes kirke (polsk Kościół p. w. Najświętszego Serca Jezusa) ligger ved Henryk Sienkiewicz’ gade 60 i Łódź. Kirken blev oprindeligt bygget som St. Jan evangeliske kirke i årene 1880-1884 efter tegninger af Ludwik Schreiber fra Köln. Også byarkitekten Hilary Majewski, som signerede projektet, havde stor indflydelse på kirkens endelige form.

St. Jan kirke var i sin tid byens anden evangeliske kirke efter Treenighedskirken ved Frihedspladsen. Efter 2. verdenskrig blev den overgivet til et katolsk sogn i byområdet, som blev erigeret i 1950 af Łódź’ biskop Michał Klepacz og viet til Jesu hellige hjerte. I 1989 blev kirken overgivet til jesuitterordenen i byen. 

Kirken er en nyromansk, treskibet basilika med tre tårne i facaden, bygget i røde mursten. Bygningen viser indflydelse fra fransk, tysk og italiensk arkitektur, henholdsvis i tårnene, arkadegalleriet og tranceptelevationen. En egen gade (Ewangelickagaden, i dag F. D. Roosevelts gade) blev bygget mellem Piotrkowska-gaden og Henryk Sienkiewicz’ gade for at give mulighed for at beundre den effektfulde facade fra et bedre perspektiv.

Bygninger, konstruktioner og anlæg i Łódź
Kirker i Polen
St. Anton kirke i Łódź

St. Anton kirke i Łódź (polsk Kościół p. w. św. Antoniego) ligger på den plads, hvor St. Anton kapel lå i Łagiewniki-skoven.

Den barokke, etskibede murkirke er viet til St. Anton. Den blev rejst i årene 1702-1723 med grundplan som et latinsk kors, med to kapeller og et halvcirkelformet presbyterium. Kirken blev indviet den 16. maj 1726 af ærkebiskopen af Gniezno, primas Teodor Potocki. Til minde om indvielsen er et portræt af Potocki hængt op på kirkens sydlige mur.

Bygninger, konstruktioner og anlæg i Łódź
Kirker i Polen
Sears Roebuck

Sears Roebuck er en amerikansk kæde af internationale varehuse, kendt under navnet Sears.

Kæden blev grundlagt af amerikanerne Richard Warren Sears og Alvah Roebuck i slutningen af det 19. århundrede.

Det største Sears-varehus, anno 2008, er 75.981 m² stort, og er beliggende i Toront Eaton Centre, Toronto, Canada, medems det amerikanske modstykke er på 38.600 m², beliggende tæt på Sears hovedkvarter i Woodfield Mall, Schaumburg, Illinois, en forstad til Chicago, Illinois.

Ekstern henvisning 
 Informationer om Sears (engelsk)

Detailvirksomheder fra USA
Stormagasinkæder
Virksomheder i Chicago
Sears

Sears har flere betydninger:

Sears Roebuck – international amerikansk varehuskæde
Sears Tower – USA's højeste kontorbygning
St. Roch kapel og St. Anton kapel

St. Roch kapel og St. Anton kapel (polsk Kapliczki św. Rocha i św. Antoniego) ligger i Las Łagiewnicki ved Wycieczkowagaden 75 i Łódź. Et af trækapellerne, St. Anton kapel, regnes for at være byens ældste seværdighed.

Der findes mange legender om kapellernes rejsning. De knytter imidlertid alle kapellerne til åbenbaringer af St. Anton i 1670'erne, da Las Łagiewniki blev ejet af den adelige familie, Żeleski. Siden helgenen viste sig i franciskanerdragt blev der sendt bud efter franciskanerne, som tog et maleri af St. Anton med sig, og plasserede det i et trækapel viet til St. Anton. Den 22. juni 1680 ble Las Łagiewniki erklæret et mirakuløst sted af den katolske kirke, og franciskanerne fik samtidig status som stedets vogtere.

På grund af mange pilgrime blev der i 1682 rejst en stor trækirke på kapellets oprindelige plads, samt et trækloster med plads til 12 munke. Trækirken blev bygget om til en barok murkirke i årene 1701-1723 (St. Anton kirke). Trækapellet fra 1676 blev derimod forflyttet til den såkaldte "Pustelnia" (i dag Wycieczkowagaden), ved siden af St. Roch kapel fra begyndelsen af det 18. århundrede.

Bygninger, konstruktioner og anlæg i Łódź
Kirker i Polen
International

International er et mellemfolkeligt begreb, et udtryk anvendt i forbindelse med indbyrdes forhold mellem  lande og stater, forretningsimperier som opererer  i flere lande og verdensorganisationer som eksempelvis de Forenede Nationer.

International politik
International (flertydig)

International og internationale henviser til forskellige artikler:
 International – begreb i mellemfolkelig sammenhæng
 International 2.4 Metre – er en svensk kølbåd
 International Air Transport Organisation – international lufttransport-sammenslutning
 International Amateur Athletic Federation – det internationale atletikforbund
 International Amateur Handball Federation – det internationale håndboldforbund
 International Amateur Wrestling Federation – det internationale brydeforbund
 International Amateur Badminton Federation – det internationale badmintonforbund
 International Association for Plant Taxonomy – beskæftiger sig med planters systematik, taxonomi og nomenklatur.
 International Atomtid – UTC, international tidsfastsættelse
 International Baccalaureate – undervisningsprogrammer
 International Baccalaureate Organization – international non-profit uddannelsesorganisation
 International Boxing Union – verdensorganisation for professionel boksning
 International Civil Aviation Organisation – international organisation for civil luftfart
 International Council of Women – international kvinderåd
 International Law Association – internationalt engelsk juridisk sammenslutning
 International Harvester – amerikansk producent af bl.a. landbrugs- og entreprenørmaskiner
 International ret – mellemfolkelig retsinstans
 International Telephone and Telegraph Corporation – amerikansk telefonselskab
 International Trade Organisation – international hanselsorganisation
 International Yact Racing Union – international kapsejler-union
 Internationale – international socialistisk arbejderbevægelse
 Internationale (sang) – international arbejdersang
 Internationale Astronomiske Union – nationale astronomiske foreninger fra hele verden
 Internationale Atomenergiagentur – FNs organ for fredelig udnyttelse af atomkraft
 Internationale Højskole – højskole I Helsingør